Opera de Stat din Viena
Alexandru Agache s-a născut la Cluj, orașul în care și-a definitivat, de altfel, și studiile de specialitate în anul 1979. Anul 1983 a reprezentat primul pas către viitoarea sa carieră internațională deoarece a reușit să câstige concursul internațional de interpretare de la Lucca, Italia. Succesul din peninsulă l-a ajutat să primească o sumedenie de oferte pe scenele din străinătate, Alexandru Agache ajungând să interpreteze cele mai importante roluri de bariton la Royal Opera House Covent Garden din Londra, Scala din Milano, Teatro Comunale din Florența, Opera Națională din Paris, Opera din Munchen, Opera de Stat din Viena, dar și la Berlin, Houston, Chicago, Metropolitan Opera din New York, Teatrul Colon din Buenos Aires, Arenele din Verona sau Opera din Budapesta.